ຂປລ. ເມື່ອບໍ່ດົນມານີ້, ຫ້ອງການສະຫາພັນ ແມ່ຍິງເມືອງເລົ່າງາມ ແຂວງສາລະວັນ ໄດ້ຈັດກອງປະຊຸມປຶກສາຫາລື ກ່ຽວກັບການເຊື່ມຊຶມ ບົດບາດຍິງ-ຊາຍ ໃນການ ພັດທະນາຊຸມຊົນ ໂດຍການເປັນປະທານຂອງທ່ານ ນາງ ຄຳຜຸຍ ໄຊຍະແສງ ປະທານແນວລາວສ້າງຊາດເມືອງເລົ່າງາມ ທັງເປັນຜູ້ນຳອົງການ ຈັດຕັ້ງມະຫາຊົນ ໂດຍມີຫົວໜ້າພະແນກ ແຜນການລົງທຶນຕ່າງປະເທດ ສູນກາງສະຫະພັນແມ່ຍິງລາວ, ມີຄະນະປະຈຳພັກເມືອງ, ກຳມະການພັກເມືອງ, ຫົວໜ້າ-ຮອງຫ້ອງການພາຍໃນເມືອງ ເລົ່າງາມເຂົ້າຮ່ວມ. ພ້ອມທັງໄດ້ປຶກສາຫາລືຫລາຍບັນຫາ ເປັນຕົ້ນ ນອກຈາກເພດຊາຍ ຈະຍົກສູງໃຫ້ສິດສະເໝີພາບ ຍິງ-ຊາຍແລ້ວ ຕ້ອງມອບໜ້າທີ່ ຕຳແໜ່ງຕາມ ທ່າແຮງ ແລະ ຄວາມເໝາະສົມ, ເພດຍິງກໍຕ້ອງຍົກສູງບົດບາດ ຂອງຕົນສ້າງຜົນງານ, ມີຄວາມກ້າຄິດກ້າສະແດງອອກ ເພື່ອເປັນຜົນງານຂອງຕົນເອງ.
ໂອກາດນີ້, ທ່ານນາງ ມະນີລາ ຈັນທະວົງສາ ຫົວໜ້າສົ່ງເສີມຄວາມກ້າວໜ້າ ສະຫາພັນແມ່ຍິງແຂວງສາ ລະວັນ ໄດ້ຂຶ້ນຜ່ານເອກະສານ ການເຊື່ອມຊຶມບົດບາດ ຍິງ-ຊາຍ, ສົ່ງເສີມມບົດບາດຍິງຊາຍ ແລະ ເພື່ອພັດທະນາປະຫວັດ ຄວາມເປັນມາຂອງໂຄງການ ຊຸມຊົນແບບມີສ່ວນຮ່ວມ ຈຸດປະສົງ ເພື່ອການພັດທະນາ ປະຫວັດຄວາມເປັນມາ ຂອງໂຄງການຊຸມຊົນ ແບບມີສ່ວນຮ່ວມ ຈຸດປະສົງ ເພື່ອສິດສະເໝີພາບ ຍິງ-ຊາຍໃນສັງຄົມ, ທາງດ້ານການເມືອງເສດຖະກິດ, ວັດທະນະທຳ-ສັງຄົມ ແລະ ຄອບຄົວ, ເພື່ອເປັນການພັດທະນາ ແມ່ຍິງທັງ 4 ດ້ານຄຶ: ດ້ານຮ່າງກາຍ, ແນວຄິດຈິດໃຈ, ການສຶກສາ, ວິຊາຊີບ ແລະ ສີມືແຮງງານ.
ເນື້ອໃນ: ຂປລ